
                                 אגודת התעופה הכללית בישראל
Israeli Association of General Aviation

לכבוד                     
 13 בנובמבר 2008

מר נעם הרטוך
רשות שדות התעופה



  
 
א.נ.




הנדון: תחקיר מטוס השלום 2008
להלן הערותנו לנוסח התחקיר שהופץ על ידך:

1.
לא נוצרו שום פערים משמעותיים בין התכנון לביצוע, לא נעשו שום אלתורים כלשהם בזמן הביצוע.

2.
מה שאתם מכנים "תכנון" היה המסגרת הכללית שהתבססה על נתונים ראשוניים וחלקיים. כעקרון בתעופה כללית לא ניתן לתכנן זמן רב מראש בדיוק סופי את המטס כי לא כל הנתונים ידועים אלא בסמוך לאירוע.

3.
לא בוצעו שום שינויים יום לפני הביצוע. התכנון הסופי נעשה 3 ימים לפני הביצוע על פי הנסיבות והנתונים הנכונים שהתקבלו בידנו. תכנון זה אושר על ידי כל הגורמים לרבות ח"א, רתא ורשת.

4.
הטיסה מחיפה למצדה בוצעה בסדר מופתי בדיוק על פי הרשימות, הנתיבים והלו"ז שסוכמו בתכנית.

5.
ההמראות ממצדה לירדן ב- 3.9.08 נעשו על פי הרשימות שנקבעו. יתכן שהיו בעיות בהעברת הקשר מ- ACC לחגב, אבל זה לא באחריות מנהלי המטס.
6.
יציאת המטוסים הישראלים לירדן היתה חלק מהתכנית שנמסרה מראש. כמובן שאם יוצאים צריך גם לחזור. אם הוגשו תכניות טיסה כפולות ויותר הרי זה רק חוסר ידיעה ורצון טוב מצד מודיעין טייס להקל על הטייסים הישראלים ולהגיש עבורם במרוכז את התכניות. הטייסים מצידם שלא ידעו זאת, הגישו לעצמם את ה- FP, וכך נוצר הבלבול.

מבחינתנו - עדיף להגיש במרוכז.



7.
אגודת התעופה תשתדל לסיים את התכנון מראש כפי שביקש מנח"ט תעבורה אוירית, אבל אין בכך כדי למנוע טיפול בשינויים המתחייבים במציאות משתנה במידה ויהיו לאחר מכן.

8.
בשנת 2009 אמור להתבצע מטס נוסף בו ישתתפו כ- 30 מטוסים קלים מאוסטריה ומגרמניה.


מיד שנדע את הפרטים נעבירם לידכם.


תודה על שיתוף הפעולה שאפשר את הצלחתו של המטס שכל ה- GA באירופה עדיין מדברים בו.מצורפים 2 מכתבי תודה מחברינו האירופאים המחממים את הלב. אנא הפיצו לכל הגורמים שהיו מעורבים במטס

       בברכת התעופה


      ירון אפרת, עו"ד 

          יו"ר אגודת התעופה הכללית

